CELEX: 62010CO0573
Language: fi
Date: 2011-07-13 00:00:00
Title: Unionin tuomioistuimen määräys (viides jaosto) 13 päivänä heinäkuuta 2011. # Sergiu Alexandru Micşa vastaan Administraţia Finanţelor Publice Lugoj, Direcţia Generală a Finanţelor Publice Timiş ja Administraţia Fondului pentru Mediu. # Ennakkoratkaisupyyntö: Curtea de Apel Timişoara - Romania. # Työjärjestyksen 104 artiklan 3 kohdan ensimmäinen alakohta - Sisäinen verotus - SEUT 110 artikla - Moottoriajoneuvojen ensirekisteröinnin yhteydessä kannettava ympäristövero. # Asia C-573/10.

Unionin tuomioistuimen määräys (viides jaosto) 13.7.2011 – Micşa vastaan Administraţia Finanţelor Publice Lugoj ym.
      (asia C‑573/10)
      Työjärjestyksen 104 artiklan 3 kohdan ensimmäinen alakohta – Sisäinen verotus – SEUT 110 artikla – Moottoriajoneuvojen ensirekisteröinnin yhteydessä kannettava ympäristövero
      Verotus – Sisäinen verotus – Jäsenvaltiossa tapahtuvan ensirekisteröinnin yhteydessä moottoriajoneuvoista kannettava ympäristövero – Veroa, jota sovelletaan käytettyihin tuontiajoneuvoihin ja jota ei vastaa mikään kotimaan markkinoilla olevia samanikäisiä
         ja yhtä kuluneita ajoneuvoja koskeva vero, ei voida hyväksyä (SEUT 110 artikla) (ks. 22, 23 ja 25 kohta sekä määräysosa)
      
      Aihe 
      
         
               Ennakkoratkaisupyyntö – Curtea de Apel Timişoara – Aiemmin muissa jäsenvaltioissa rekisteröityjen käytettyjen ajoneuvojen
                  rekisteröinti – Jäsenvaltiossa tapahtuvan ensirekisteröinnin yhteydessä moottoriajoneuvoista kannettava ympäristövero – Kansallisen
                  säännöstön yhteensopivuus SEUT 110 artiklan kanssa – Tiettyjen ajoneuvoluokkien osalta käyttöönotetun veron maksamista koskevan
                  verovapautuksen pätevyys
               
            Ratkaisu 
      SEUT 110 artiklaa on tulkittava siten, että sen vastaista on se, että jäsenvaltio ottaa käyttöön ympäristöveron, joka kannetaan
         moottoriajoneuvojen ensirekisteröinnin yhteydessä tässä jäsenvaltiossa, jos tästä verotustoimenpiteestä on säädetty siten,
         että se tekee muista jäsenvaltioista ostettujen käytettyjen ajoneuvojen liikenteeseen päästämisen kyseisessä jäsenvaltiossa
         vähemmän houkuttelevaksi mutta ei tee samanikäisten ja yhtä kuluneiden ajoneuvojen ostamista kotimaan markkinoilta vähemmän
         houkuttelevaksi.